Вестник на СОУ ,, Петър Беров’’ – София, бр. 1/2005, стр. 1/2

Награди на броя:

- най-голяма кочина – 9 а клас

- най-добра витрина – 7 б клас

- най-голямото бебе в коридора – Емил, 8 б клас

- най-много нефелави – 11 а клас

**Предстоящо в училище**

Среща по проектите „Занаяти и технологии” и „Влияние на религията върху изкуството”, по програма Коменски, с партньори от Италия, Белгия, Финландия и Румъния. Срещата ще се проведе в София от 4 до 10 април.

Класните работи на учениците от 12-ти клас ще бъдат изтеглени в края на март месец поради предстоящите им училищни мероприятия и подготовката им за бала.

**Да почерпят през МАРТ**

* Антоанета (9.03.) от 12 клас,
* Ясен (13.03.) от 2 клас,
* Елена (23.03.) от 8 клас
* Г-н И. Иванов (18.03.)

Именници: Теодора (19.03.) от 8 клас

**Актуални ВЕСТИ**

В стаята на 12 а клас, маратонки (42номер/марка “Runners”), безмилостно търсят своя притежател, чакайки момента на отмъщение.

Техният собственик, който ще бере ядове, е зарязал горките чепици без всякакви угризения.

Известно количество цървули преобладават в стаята на 6-и клас (39 номер/марка „Sprint master” – пълни боклуци). Издирваният собственик се предполага, че се казва Асен!

НАЙ-притеснителното нещо, когато настъпи междучасието е усещането за земетресение.Това чувство идва от факта че въпросното Земетресение !...съществува! Излизайки от стаята си, учениците имат (удоволствието) да видят как хвърчат хора из коридора. Тяхната цел (на пръв поглед) е да се удрят в стените (сякаш бутнати от Другарчето).

Деца, моля не правете това вкъщи.

Пропилените пари (хвърлени на вятъра), послужили за закупуването на така вкусният снакс “Bestini”, са били издирени в лелчето от отсрещния магазин. Тя нищо не знае по въпроса, но е факт, че снакс-а е изоставен (в полза на чакалите).

Интересно явление е, че по време на валеж, или снеговалеж, се забелязват изключително напоените с вода плодове! Това се дължи на невероятните грижи, които се полагат за покрива на училището.

Влезете ли във входа на училището, първата забележителност е парното, под което се намира леген пълен догоре с вода. Също така се забелязва невероятния синхрон на лампите. Ходейки по кордидора ще забележите, как ту една лампа свети, ту не свети. Зрелищно е!

Иначе толкова симпатичните стени на училището са обезобразени по безмилостен начин. Огромни зеещи дупки откриват невероятна гледка, която струва скъпичко(за сметка на училището). Добър пример за това, заслужаващ първа награда, е бая изтормозената стена пред вратата на 7 а клас. Там дупката е изумителна! Читателите няма да загубят, ако отделят време и погледнат за какво става въпрос.

**АНКЕТА: Имате ли гадже?**

\*Част от анкетираните не са отговорили на въпроса и затова сумата на двата отговора не дава общия брой участници от даден клас.